stanford-oval/wikipedia huggingface dataset:
อาเล็กซ์ เพียร์ซ

| 0 | 1 | 2 | 3 |
| --- | --- | --- | --- |
 เพียร์ซกับเรดิงใน ค.ศ. 2008
ข้อมูลส่วนตัว
ชื่อเต็ม:  อาเล็กซันเดอร์ เจมส์ เพียร์ซ
วันเกิด:   (1988-11-09) 9 พฤศจิกายน ค.ศ. 1988 (36 ปี)
สถานที่เกิด:  วอลลิงฟอร์ด อังกฤษ
ส่วนสูง:  6 ft 2 in (1.88 m)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  มิลล์วอลล์
หมายเลข:  15
สโมสรเยาวชน
2001–2006:  เรดิง
สโมสรอาชีพ*
| ปี |  ทีม |  ลงเล่น |  (ประตู) |
| 2006–2015 |  เรดิง |  212 |  (14) |
| 2007 |  → นอร์แทมป์ตันทาวน์ (ยืม) |  15 |  (1) |
| 2007–2008 |  → บอร์นมัท (ยืม) |  11 |  (0) |
| 2008 |  → นอริชซิตี (ยืม) |  11 |  (0) |
| 2008 |  → เซาแทมป์ตัน (ยืม) |  9 |  (2) |
| 2015–2019 |  ดาร์บีเคาน์ตี |  47 |  (3) |
| 2016 |  → บริสตอลซิตี (ยืม) |  7 |  (0) |
| 2019 |  → มิลล์วอลล์ (ยืม) |  11 |  (0) |
| 2019– |  มิลล์วอลล์ |  9 |  (0) |
ทีมชาติ‡
| 2006–2007 |  สกอตแลนด์ อายุไม่เกิน 19 ปี |  3 |  (0) |
| 2008 |  สกอตแลนด์ อายุไม่เกิน 21 ปี |  2 |  (0) |
| 2012– |  สาธารณรัฐไอร์แลนด์ |  7 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 18:23, 24 ตุลาคม 2019 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 17:03, 5 ตุลาคม 2016 (UTC)
อาเล็กซันเดอร์ เจมส์ เพียร์ซ (เกิดวันที่ 9 พฤศจิกายน ค.ศ. 1988) เป็นนักฟุตบอลผู้เล่นในตำแหน่งกองหลังให้กับมิลล์วอลล์และทีมชาติสาธารณรัฐไอร์แลนด์ เขาเคยลงเล่น 2 นัดให้กับทีมชาติสกอตแลนด์รุ่นอายุไม่เกิน 21 ปี แต่ในระดับชุดใหญ่ เขาเล่นให้กับสาธารณรัฐไอร์แลนด์ โดยเขายิงประตูได้ตั้งแต่นัดแรกที่ได้ลงเล่น ในนัดที่พบกับโอมานใน ค.ศ. 2012
ทีมชาติ

แม้ว่าจะเกิดในอังกฤษ เพียร์ซผ่านการคัดเลือกเข้าสู่ทีมชาติสกอตแลนด์โดยบิดามารดา และได้เล่นให้กับชุดเยาวชน เขาลงเล่นนัดแรกให้กับทีมชาติสกอตแลนด์รุ่นอายุไม่เกิน 21 ปีในนัดที่แพ้นอร์เวย์ 4–1 เมื่อวันที่ 20 พฤษภาคม ค.ศ. 2008
นอกจากนี้ เพียร์ซยังสามารถเลือกเล่นให้กับสาธารณรัฐไอร์แลนด์ได้ เพราะเขาเคยเล่นให้กับไอร์แลนด์ในระดับฟุตบอลโรงเรียน ดังนั้น เขาจึงเปลี่ยนไปเล่นให้กับทีมชาติสาธารณรัฐไอร์แลนด์ชุดใหญ่ โดยในเดือนตุลาคม ค.ศ. 2011 เขากล่าวว่า "ประเทศที่ผมต้องการจะเล่นให้ คือไอร์แลนด์"
เพียร์ซถูกเรียกติดทีมชาติสาธารณรัฐไอร์แลนด์ครั้งแรกเมื่อวันที่ 8 กันยายน ค.ศ. 2012 สำหรับนัดกระชับมิตรที่จะพบกับโอมานในอีกสามวันข้างหน้า เขาสามารถทำประตูได้ตั้งแต่นัดแรกที่เขาได้ลงเล่น ช่วยให้เอาชนะไปได้ 4–1 ในวันที่ 11 กันยายน ค.ศ. 2012 ต่อมาในวันที่ 3 กันยายน ค.ศ. 2014 เขาทำประตูปิดกล่องในนัดที่เอาชนะโอมานอีกครั้งด้วยผล 2–0
แหล่งข้อมูลอื่น

ประวัติโดยย่อของอาเล็กซ์ เพียร์ซ ที่ Reading F.C.
สถิติของ อาเล็กซ์ เพียร์ซ ที่ Soccerbase
บทสัมภาษณ์ กับ BBC Sport
สถิติกับทีมสกอตแลนด์ ที่ the Scottish FA
| ด ค กผู้เล่นชุดปัจจุบันของสโมสรฟุตบอลมิลล์วอลล์  |
| --- | --- |
 1 Fielding  3 M. Wallace  4 Hutchinson  5 Cooper  6 Williams  7 J. Wallace  8 Thompson  9 Bradshaw  10 Smith  11 เฟอร์กัสสัน  12 Romeo  14 Steele  15 เพียร์ซ (c)  16 Molumby  17 Brown  18 Leonard  19 Woods  21 Mahoney  22 O'Brien  23 Böðvarsson  24 McNamara  26 Skalák  33 Białkowski  42 Mitchell  — Bennett  ผู้จัดการ: โรเว็ตต์
จีน เคลลี

| จีน เคลลี |
| --- | --- |

สารนิเทศภูมิหลัง
เกิด: 23 สิงหาคม ค.ศ. 1912(1912-08-23) ยูจีน เคอร์แรน เคลลี พิตส์เบิร์ก รัฐเพนซิลเวเนีย สหรัฐอเมริกา
เสียชีวิต: 2 กุมภาพันธ์ ค.ศ. 1996(1996-02-02) (83 ปี) เบเวอร์ลีฮิลส์ รัฐแคลิฟอร์เนีย สหรัฐอเมริกา
คู่สมรส: เบตซี แบลร์ (1941-1957) Jeanne Coyne (1960-1973) แพทริเชีย วอร์ด (1990-1996)
อาชีพ: นักเต้น นักแสดง นักร้อง ผู้กำกับภาพยนตร์ โปรดิวเซอร์ ผู้ออกแบบท่าเต้น
ปีที่แสดง: 1938-1994
ยูจีน เคอร์แรน "จีน" เคลลี (อังกฤษ: Eugene Curran "Gene" Kelly) (23 สิงหาคม ค.ศ. 1912 – 2 กุมภาพันธ์ ค.ศ. 1996) เป็นนักเต้น นักแสดง นักร้อง ผู้กำกับภาพยนตร์ โปรดิวเซอร์ ผู้ออกแบบท่าเต้น ชาวอเมริกัน
ถือเป็นบุคคลสำคัญในภาพยนตร์เต้นรำของศตวรรษที่ 20 เคลลีเป็นที่รู้จักเรื่องท่าเต้นอันทรงพลังและปราดเปรียว กับความหน้าตาดีและมีบุคลิกเหมือนตัวละครที่เขาแสดง ถึงแม้ว่าทุกวันนี้ เราต่างรู้จักเขาในผลงานแสดงเรื่อง  Singin' in the Rain แต่เขาก็โดดเด่นในภาพยนตร์เพลงของฮอลลีวูดตั้งแต่กลางคริสต์ทศวรรษ 1940 จนสิ้นสุดผลงานในช่วงปลายคริสต์ทศวรรษ 1950 ผลงานของเขาต่างเป็นการสร้างสรรค์สิ่งใหม่ให้กับวงการภาพยนตร์เพลงฮอลลีวูด ซึ่งเขาเป็นผู้คิดสร้างสรรค์เองแต่เพียงผู้เดียว เช่นในการนำบัลเล่ต์มาใช้ให้เป็นการยอมรับของผู้ชมภาพยนตร์
เคลลีได้รับรางวัลเกียรติยศจากเวทีรางวัลออสการ์ในปี 1950 สำหรับความประสบความสำเร็จในอาชีพการงาน เขายังได้รับรางวัลความสำเร็จสูงสุดจากเคนเนดีเซนเตอร์ออเนอร์ส และจากสมาคมนักแสดงรวมถึงสถาบันภาพยนตร์อเมริกัน โดยในปี 1999 สถาบันภาพยนตร์อเมริกัน จัดอันดับอยู่ที่อันดับ 15 ของเหล่าดาราชายที่ยอดเยี่ยมที่สุดตลอดกาล
ความหมายของชีวิต

ความหมายของชีวิต เป็นคำถามปรัชญาว่าด้วยความสำคัญของชีวิตหรือการดำรงอยู่โดยทั่วไป คำถามนี้สามารถแสดงได้หลายรูปแบบ เช่น "ทำไมเราจึงอยู่ที่นี่" "ชีวิตเกี่ยวกับอะไรกันแน่" และ "อะไรคือจุดประสงค์ของการดำรงอยู่" ความหมายของชีวิตเป็นหัวข้อการคาดคะเนทางปรัชญา วิทยาศาสตร์และเทววิทยามากมายตลอดประวัติศาสตร์ มีการเสนอคำตอบจำนวนมากของคำถามนี้จากภูมิหลังทางวัฒนธรรมและอุดมการณ์ต่าง ๆ
ความหมายของชีวิตอยู่ในแนวคิดทางปรัชญาและศาสนาเรื่องการดำรงอยู่ ความสัมพันธ์ทางสังคม พิชานและความสุข และคล้ายกับประเด็นอื่นอีกมาก เช่น ความหมายเชิงสัญลักษณ์ ภววิทยา คุณค่า จุดประสงค์ จริยศาสตร์ ความดีและความชั่ว เจตจำนงเสรี การดำรงอยู่ของพระเป็นเจ้าหนึ่งหรือหลายองค์ แนวคิดพระเป็นเจ้า วิญญาณและชีวิตหลังความตาย ผลงานวิทยาศาสตร์มุ่งอธิบายข้อเท็จจริงเชิงประจักษ์ที่สัมพันธ์กันเกี่ยวกับจักรวาล สำรวจบริบทและตัวแปรเสริมเกี่ยวกับ "อย่างไร" ของชีวิต (how of life) วิทยาศาสต์ยังศึกษาและสามารถให้การแนะนำการแสวงความเป็นอยู่ดี (well-being) และแนวคิดศีลธรรมที่สัมพันธ์กัน แนวเข้าสู่การศึกษาแบบมนุษยนิยมตั้งคำถามว่า "อะไรคือความหมายของชีวิตฉัน" คุณค่าของคำถามนี้อาจพ้องกับการบรรลุความเป็นจริงอันติมะ (ultimate reality) หรือความรู้สึกรวมเป็นหนึ่ง (oneness) หรือกระทั่งความรู้สึกศักดิ์สิทธิ์ (sacredness)
คำถาม

คำถามเกี่ยวกับความหมายของชีวิตแสดงออกได้อย่างกว้างขวาง ซึ่งรวมถึง:
"อะไรคือความหมายของชีวิต" "ชีวิตนี้เกี่ยวกับอะไร" "เราเป็นใคร"
"ทำไมเราอยู่ที่นี่" "เราอยู่ที่นี่เพื่ออะไร"
"อะไรคือจุดกำเนิดชีวิต"
"ธรรมชาติของชีวิตคืออะไร" "ธรรมชาติของความเป็นจริงคืออะไร"
"จุดประสงค์ของชีวิตคืออะไร" "จุดประสงค์ของชีวิตหนึ่งคืออะไร"
"อะไรคือความสำคัญของชีวิต"
"อะไรที่มีความหมายและมีคุณค่าในชีวิต"
"คุณค่าของชีวิตคืออะไร"
"การอยู่มีเหตุผลอะไร" "เราอยู่เพื่ออะไร"
คำถามเหล่านี้มีคำตอบและการให้เหตุผลมากมาย ทั้งทฤษฎีวิทยาศาสตร์ ตลอดจนคำอธิบายทางปรัชญา เทววิทยาและจิตวิญญาณ
มุมมองที่นิยม

"ความหมายของชีวิตคืออะไร" เป็นคำถามที่คนจำนวนมากถามตนเองในขณะหนึ่งของชีวิต ส่วนมากในบริบท "จุดประสงค์ของชีวิตคืออะไร" คำตอบที่นิยมบางคำตอบรวมถึง:
มุมมองที่นิยม > เพื่อตระหนักศักยะและอุดมคติของตน

เพื่อไล่ล่าความฝัน
เพื่อทำฝันของตนให้เป็นจริง
เพื่อใช้ไปกับบางสิ่งที่จะดำรงอยู่นานกว่าชีวิต
เพื่อขยายศักยะในชีวิตของตน
เพื่อกลายเป็นบุคคลที่คุณปรารถนาจะเป็นตลอดมา
เพื่อกลายเป็นแบบที่ดีกว่าของตัวคุณเอง
เพื่อแสวงความสุข และความรุ่งเรือง
เพื่อเป็นมนุษย์อย่างแท้จริง
เพื่อสามารถใส่ตัวเองทั้งหมดในความรู้สึก งานหรือความเชื่อของคนหนึ่ง
เพื่อติดตามหรือยอมจำนนต่อพรหมลิขิตของเรา
เพื่อบรรลุยูไดโมเนีย สปิริตของมนุษย์ที่รุ่งเรือง
มุมมองที่นิยม > เพื่อบรรลุความสมบูรณ์ทางชีววิทยา

เพื่อมีชีวิตต่อ นั่นคือ การอยู่ให้นานที่สุดเท่าที่เป็นไปได้ รวมทั้งการแสวงอมตภาพ (ด้วยวิธีทางวิทยาศาสตร์)
เพื่อมีชีวิตตลอดไป หรือพยายามจนกว่าจะตาย (die trying)
เพื่อปรับตัว มักเพื่อเพิ่มโอกาสความสำเร็จในวัตถุประสงค์อื่นของตน บางครั้ง เป็นวัตถุประสงค์ในตัวเอง (การปรับตัวเพื่อปรับตัว)
เพื่อพัฒนา
เพื่อเพิ่มจำนวน เพื่อสืบพันธุ์ "ความฝันของทุกเซลล์คือการกลายเป็นสองเซลล์"
มุมมองที่นิยม > เพื่อแสวงภูมิปัญญาและความรู้

เพื่อขยายสัญชานของโลกของตน
เพื่อตามคำใบ้และเดินออกทางออก
เพื่อเรียนรู้สิ่งต่าง ๆ ในชีวิตให้มากที่สุดเท่าที่เป็นไปได้
เพื่อรู้สิ่งต่าง ๆ มากที่สุดเท่าที่เป็นไปได้
เพื่อแสวงภูมิปัญญาและความรู้ และควบคุมจิต เพื่อเลี่ยงความทุกข์อันเกิดจากโมหะ และหาความสุข
เพื่อเผชิญหน้าความกลัวของเราและยอมรับบทเรียนที่ชีวิตให้เรา
เพื่อหาความหมายหรือวัตถุประสงค์ของชีวิต
เพื่อหาเหตุผลที่จะอยู่
เพื่อระงับความไม่สมดุลของจิตโดยการเข้าใจธรรมชาติความเป็นจริง
มุมมองที่นิยม > เพื่อทำดี เพื่อทำสิ่งที่ถูกต้อง

เพื่อจากไปโดยที่โลกเป็นสถานที่ที่ดีกว่าเมื่อคุณค้นพบมัน
เพื่อทำดีที่สุดให้ทุกสถานการณ์ดีกว่าเมื่อคุณค้นพบมัน
เพื่อทำคุณประโยชน์แก่ผู้อื่น
เพื่อให้มากกว่ารับ
เพื่อยุติความทุกข์
เพื่อสร้างความเสมอภาค
เพื่อท้าทายการกดขี่
เพื่อกระจายความมั่งคั่ง
เพื่อเอื้อเฟื้อ
เพื่อส่งเสริมความเป็นอยู่ที่ดีและสปิริต (spirit) ของผู้อื่น
เพื่อช่วยเหลือผู้อื่น
เพื่อฉวยทุกโอกาสช่วยเหลือผู้อื่นขณะผจญภัยในโลกนี้
เพื่อสร้างสรรค์และคิดสิ่งใหม่
เพื่อให้อภัย
เพื่อยอมรับและให้อภัยข้อบกพร่องของมนุษย์
เพื่อมีความจริงใจทางอารมณ์
เพื่อให้รับผิดชอบ
เพื่อให้มีเกียรติ
เพื่อแสวงสันติภาพ
มุมมองที่นิยม > ความหมายเกี่ยวกับศาสนา

เพื่อไปถึงสวรรค์ชั้นสูงสุดและสถิต ณ ใจของพระเจ้า (heart of the Divine)
เพื่อมีวิญญาณบริสุทธิ์และสัมผัสพระเจ้า
เพื่อเข้าใจความลับของพระเจ้า
เพื่อรู้หรือรวมเป็นหนึ่งเดียวกับพระเจ้า
เพื่อรู้จักตนเอง รู้จักผู้อื่น และรู้เจตจำนงแห่งสวรรค์
เพื่อรักบางสิ่งใหญ่กว่า ยิ่งใหญ่กว่า และเกินกว่าเราเอง ซึ่งเป็นบางสิ่งที่เราไม่ได้สร้างหรือมีพลังจะสร้าง บางสิ่งอันเป็นนามธรรมและศักดิ์สิทธิ์เพราะความเชื่อของเราในสิ่งนั้น
เพื่อรักพระเจ้า และสิ่งเนรมิตทั้งหมดของพระองค์
เพื่อสรรเสริญพระเจ้าด้วยความยินดีในพระองค์ตลอดกาล
เพื่อเผยแผ่ศาสนาและเพิ่มสาวกของพระเยซูคริสต์
เพื่อกระทำยุติธรรม รักเมตตา และเดินอย่างถ่อมตนกับพระเจ้า
เพื่อมีลูกดกและทวีมากขึ้น (Genesis 1:28)
เพื่อให้มีเสรีภาพ (Romans 8:20–21)
เพื่อเติมเต็มโลกและกำราบมัน (Genesis 1:28)
มุมมองที่นิยม > ชีวิตไม่มีความหมาย

ชีวิตหรือการมีอยู่ขอมนุษย์ไม่มีความหมายหรือจุดประสงค์ที่แท้จริงเพราะการมีอยู่ของมนุษย์มาจากการสุ่มตามธรรมชาติเท่านั้น และสิ่งใดก็ตามที่เกิดจากการสุ่มไม่มีจุดประสงค์ตั้งแต่แรก
ชีวิตไม่มีความหมาย ทว่าด้วยความเป็นมนุษย์ พวกเราพยายามเชื่อมโยงความหมายหรือจุดประสงค์เพื่อที่เราจะได้อธิบายการมีอยู่ของพวกเราเอง
ชีวิตไม่มีจุดประสงค์ และสิ่งนี้เองทำให้ชีวิตเป็นสิ่งพิเศษ
พระวรสารนักบุญบารนาบัส

สำเนาเอกสารตัวเขียนภาษาอิตาลี 2 หน้า
พระวรสารนักบุญบารนาบัส (อังกฤษ: Gospel of Barnabas) เป็นพระวรสารนอกสารบบปลอมที่เขียนขึ้นในสมัยกลางตอนปลายและอ้างว่าอุทิศแด่บารนาบัส สาวกชาวคริสต์ยุคแรกที่เป็นหนึ่งในอัครสาวกของพระเยซู (ตามที่ระบุในนี้) มีความยาวประมาณเกือบเท่ากับพระวรสารทั้ง 4 และผสมผสานเรื่องราวต่าง ๆ ในพระวรสารที่เป็นที่ยอมรับด้วยองค์ประกอบในศาสนาอิสลาม เช่น การปฏิเสธต่อการตรึงพระเยซูที่กางเขน พระวรสารนี้นำเสนอเรื่องราวเกี่ยวกับชีวิตพระเยซูโดยละเอียด โดยเริ่มต้นด้วยการประสูติของพระเยซู ตั้งแต่แม่พระรับสารที่เป็นเรื่องราวของทูตสวรรค์เกเบรียลกับพระแม่มารีย์ ซึ่งเกิดขึ้นก่อนการประสูติของพระเยซู จากนั้นจึงเล่าเรื่องพระพันธกิจ แล้วสิ้นสุดที่พระมหาบัญชาที่จะเผยแผ่คำสอนของพระองค์ทั่วโลก ยูดาส อิสคาริโอทถูกนำมาแทนที่พระเยซูตอนตรึงกางเขน
พระวรสารนี้มีเอกสารตัวเขียนหลงเหลือรอดเพียง 2 ฉบับ (ในภาษาอิตาลีและสเปน) ทั้งสองฉบับมีอายุในสมัยกลาง
ต้นกำเนิดของพระวรสารยังคงเป็นข้อพิพาท มีหลายทฤษฎีที่เป็นการคาดเดา และโดยทั่วไปไม่ได้รับการยอมรับ พระวรสารนักบุญบารนาบัสมีอายุตั้งแต่คริสต์ศตวรรษที่ 13 ถึงคริสต์ศตวรรษที่ 15 ซึ่งช้าเกินไปที่บารนาบัสเป็นผู้เขียน (ช่วงคริสต์ศตวรรษที่ 1) คำสอนหลายอย่างสอดคล้องกับอัลกุรอานและขัดแย้งกับคัมภีร์ไบเบิล โดยเฉพาะภาคพันธสัญญาใหม่ อย่างไรก็ตาม มีเนื้อหาบางส่วนที่ขัดแย้งกับอัลกุรอานด้วย
การวิเคราะห์ > สิ่งที่เกิดผิดสมัยและข้อผิดพลาดตามข้อเท็จจริง

พระวรสารนักบุญบารนาบัสมีสิ่งที่เกิดผิดสมัย และข้อผิดพลาดทางภูมิศาสตร์และข้อเท็จจริงอื่น ๆ Raggs รายงานว่า สิ่งนี้พิสูจน์ว่าพระวรสารนี้มีต้นกำเนิดในสมัยกลาง และผู้เขียนไม่รู้เกี่ยวกับปาเลสไตน์ในคริสต์ศตวรรษที่ 1
การวิเคราะห์ > เนื้อหาต่อต้านเปาโล

การวิเคราะห์เชิงวิชาการระบุว่าพระวรสารนักบุญบารนาบัสมีเนื้อหาที่ต่อต้านศาสนศาสตร์ของเปาโล ส่วนใหญ่แสดงให้เห็นชัดเจนในอารัมภบทและปัจฉิมบทที่กล่างถึงเปาโลว่าสอนคำสอนของพระเยซูในทางที่ผิด และเป็นการ "หลอกลวง" โดยคิดว่าพระเยซูทรงเป็นพระเจ้า (หรือบุตรของพระเจ้า)  Fouad Masri นักเขียนและมิชชันนารีชาวเลบานอน เขียนถึงพระวรสารนี้ใน Connecting with Muslims: A Guide to Communicating Effectively (2014) ว่า ผิดสมัย (anachronistic) โดยในกิจการของอัครทูตระบุว่าบารนาบัสเป็นสหายที่ดีที่สุดของเปาโล ไม่ใช่ศัตรู ส่วนใน Journal of Higher Criticism อาร์. แบล็กเฮิร์สต์เขียนว่า บันทึกความข้ดแย้งระหว่างเปาโลกับบารนาบัสในจดหมายของนักบุญเปาโลถึงชาวกาลาเทียอาจเป็นสาเหตุว่าทำให้ผู้เขียนพระวรสารถึงอุทิศให้แก่บารนาบัส
การวิเคราะห์ > ความสอดคล้องกับอัลกุรอาน > การตรึงกางเขนพระเยซู

ในพระวรสารนักบุญบารนาบัส พระเยซูไม่ได้ถูกตรึงกางเขน แต่แทนที่ด้วยยูดาส อิสคาริโอท (ผู้ที่ใบหน้าถูกทำให้คล้ายกับพระองค์) ส่วนพระเยซูนั้น พระผู้เป็นเจ้าเป็นผู้ยกขึ้นสวรรค์ ข้อความนี้สอดคล้องกับการตีความซูเราะฮ์อันนิซาอ์ 157–158 ตามสายหลักที่ยืนยันว่าพระเยซูไม่ได้ถูกตรึงกางเขน แต่กลับเป็นคนมีรูปร่างหน้าตาเหมือนพระองค์ต่างหาก:
และการที่พวกเขากล่าวว่า "แท้จริงพวกเราได้ฆ่า อัล-มะซีหฺ อีซา บุตรของมัรฺยัม รอซูลของอัลลอฮฺ" และพวกเขาหาได้ฆ่าอีซา และหาได้ตรึงเขาบนไม้กางเขนไม่ แต่ทว่าเขาถูกให้เหมือนแก้พวกเขา และแท้จริงบรรดาผู้ที่ขัดแย้งในตัวเขานั้น แน่นอนย่อมอยู่ในความสงสัยเกี่ยวกับเขา พวกเขาหามีความรู้ใดๆ ต่อเขาไม่ นอกจากคล้อยตามความนึกคิดเท่านั้น และพวกเขามิได้ฆ่าเขาด้วยความแน่ใจ หามิได้ อัลลอฮฺได้ทรงยกเขา (อีซา) ขึ้นไปยังพระองค์ต่างหาก และอัลลอฮฺเป็นผู้ทรงเดชานุภาพ ผู้ทรงปรีชาญาณเสมอ
ในรายงานการตรึงกางเขน คาดว่าพระวรสารนี้ได้รับอิทธิพล (หรือรับมา) จากโดเสติส: แนวคิดนอกรีตที่กล่าวถึงรูปมนุษย์ของพระเยซูเป็นเพียงภาพลวงตา David Sox เขียนไว้ว่า ภาพลักษณ์ของยูดาส อิสคาริโอทในพระวรสารนักบุญบารนาบัสมีความเห็นอกเห็นใจมากกว่าในพระวรสารที่เป็นที่ยอมรับ ซึ่งตัวเขาถูกคัดให้เป็นผู้ทรยศที่ชั่วร้าย ตามธรรมเนียมชาวคริสต์ ชื่อของเขามีความหมายเดียวกันกับผู้ที่หลอกลวงภายใต้หน้ากากมิตรภาพ ส่วน Raggs ระบุว่า เนื่องจากไม่มีการให้ชื่อและอธิบายข้อกล่าวหาว่ามีการแทนที่อัลกุรอานได้ ผู้เขียนพระวรสารจึงพยายามที่จะเติมเต็มช่องว่างนี้
การวิเคราะห์ > ความสอดคล้องกับอัลกุรอาน > คำทำนายมุฮัมมัด

ตามข้อมูลจากซูเราะฮ์อัศศ็อฟฟ์ 6 มุสลิมเชื่อว่าพระเยซูเป็นผู้ดำรงตำแหน่งก่อนหน้ามุฮัมมัด และทำนายการมาของมุฮัมมัด:
และจงรำลึก เมื่ออีซา อิบนฺ มัรยัม ได้กล่าวว่า โอ้วงศ์วานอิสรออีลเอ๋ย แท้จริงฉันเป็นรอซูลของอัลลอฮฺมายังพวกท่านเป็นผู้ยืนยันสิ่งที่มีอยู่ในเตารอต ก่อนหน้าฉัน และเป็นผู้แจ้งข่าวดีถึงรอซูลคนหนึ่ง ผู้จะมาภายหลังฉัน ชื่อของเขาคือ อะหมัด ครั้นเมื่อเขา (อะหมัด) ได้มายังพวกเขาพร้อมด้วยหลักฐานอันชัดแจ้งแล้ว พวกเขากล่าวว่านี่คือมายากลแท้ ๆ
คำว่าอะห์มัด (ภาษาอาหรับแปลว่า "ผู้ได้รับการสรรเสริญ") ในศาสนาอิสลามสื่อถึงมุฮัมมัด พระวรสารนักบุญบารนาบัสมีคำสอนที่อุทิศแด่พระเยซูหลายบทที่มุสลิมเชื่อว่าทำนายการมาของมุฮัมมัด พระวรสารระบุพระเยซูในบทบาทของยอห์นผู้ให้บัพติศมาในพระวรสารในสารบบ อย่างไรก็ตาม สิ่งนี้ขัดแย้งกับอัลกุรอานที่ระบุว่าพระเยซูเป็นพระเมสสิยาห์ที่สัญญาไว้
การวิเคราะห์ > ความสอดคล้องกับอัลกุรอาน > ไม่อิงตรีเอกานุภาพ

ตามรายงานในหลักข้อเชื่อไนซีน แนวคิดตรีเอกานุภาพคือพระเจ้ามีเพียงองค์เดียวและปรากฏเป็น 3 พระบุคคล (พระบิดา, พระบุตร และพระวิญญาณบริสุทธิ์) โดยพระเยซูคือพระบุตร ศาสนาอิสลามปฏิเสธหลักการนี้ โดยเชื่อในแนวคิดเตาฮีด (ความเป็นเอกะ) และถือตรีเอกานุภาพเป็นชิรก์ ซึ่งเทียบพระเจ้าให้เท่ากับสิ่งถูกสร้าง มุสลิมเชื่อว่าพระเยซูเป็นมนุษย์เหมือนกับนบีคนอื่น ๆ และไม่เคยอ้างตนเองเป็นพระเจ้า พระวรสารนักบุญบารนาบัสมีข้อความที่ระบุว่าพระเยซูปฏิเสธว่าเป็นพระบุตรของพระเจ้า พระวรสารนี้ระบุว่าพระเยซูดูเหมือนถูกตรึงกางเขนเพื่อเป็นการลงโทษผู้ที่อ้างความเป็นพระเจ้าของพระองค์ และภายหลังได้มีการส่งมุฮัมมัดมาเพื่อเปิดโปงการฝ่าฝืนของคริสเตียนที่นมัสการพระเยซู
มุมมอง > คริสต์

ชาวคริสต์ไม่ยอมรับพระวรสารนักบุญบารนาบัส โดยถือว่าพระวรสารนี้ต่ำกว่าพระวรสารในสารบบและเป็นการปลอมแปลง Jan Joosten เรียกพระวรสารนี้เป็น "จับฉ่ายในเนื้อหาของชาวคริสต์ ยิว และมุสลิม" J. N. J. Kritzinger เขียนใน Religion in Southern Africa ว่าพระวรสารนี้เป็นอุปสรรคต่อการเสวนาระหว่างศาสนาระหว่างชาวคริสต์–มุสลิม และทั้งสองฝ่ายไม่ควรใช้สิ่งนี้ทำให้ศาสนาหนึ่งเสียชื่อเสียง
มุมมอง > อิสลาม > ยอมรับ

พระวรสารนักบุญบารนาบัสเป็นพระวรสารที่ขายดีที่สุดในโลกมุสลิม และเป็นที่นิยมในบรรดาผู้พูดป้องกันศาสนาอิสลาม บางคนระบุพระวรสารนี้เป็นอินญีล หนึ่งใน 4 คัมภีร์ในศาสนาอิสลามที่พระผู้เป็นเจ้าประทานมา สำหรับคำตอบรับพระวรสารในเชิงบวกโดยทั่วไปในโลกมุสลิมนั้น ดับเบิลยู. มอนต์โกเมอรี วัตต์ นักบูรพคดีชาวสกอต กล่าวว่าไม่ใช่เรื่องแปลกที่มุสลิมที่ถูกชักชวนให้เชื่อโดยไม่มีข้อสงสัย บางคนไม่ทราบความเห็นพ้องต้องกันของนักวิชาการว่าเป็นของปลอม Christine Schirrmacher นักวิชาการชาวเยอรมัน รายงานว่า ทัศนคติเชิงบวกของมุสลิมเกี่ยวกับพระวรสารนั้นอิงตามการกล่าวอ้างว่าเขียนโดยผู้เห็นเหตุการณ์ และการไม่เห็นด้วยกับหลักคำสอนของคริสเตียนกระแสหลัก
มุมมอง > อิสลาม > ปฏิเสธ

พระวรสารนักบุญบารนาบัสถูกปฏิเสธจากนักวิชาการมุสลิม ที่ปฏิเสธทั้งเพียงบางส่วน หรือทั้งหมด Amina Inloes นักวิชาการชาวอเมริกัน กล่าวว่า ความแตกต่างมากมายระหว่างพระวรสารกับอัลกุรอานทำให้พระวรสารมีความสำคัญลดลง ในวารสาร Islamic World League ฉบับเดือนมกราคม ค.ศ. 1977 Yahya al-Hashimi นักเขียนชาวซีเรีย กล่าวถึงพระวรสารนี้ว่าเป็นการโต้เถียงของชาวยิวที่สร้างความเกลียดชังระหว่างชาวคริสต์กับมุสลิม อับบาส มะห์มูด อัลอักกอด นักวิจารณ์วรรณกรรมชาวอียิปต์ อ้างเหตุผลในการปฏิเสธพระวรสารนี้บางประการ เช่น การใช้วลีภาษาอาหรับอันดาลูซีอาและคำสอนที่ขัดแย้งกับอัลกุรอาน
แผนที่เดกาโปลิส
เจ้าราชบุตร (หมอกฟ้า ณ น่าน)

| เจ้าน้อยหมอกฟ้า ณ น่าน |
| --- | --- |
เจ้าราชบุตรนครน่าน

เกิด: มิถุนายน พ.ศ. 2423
ถึงแก่กรรม: 1 มีนาคม พ.ศ. 2501 (78 ปี)
ชายา: เจ้าบุญโสม ณ น่าน
พระบุตร: 7 คน
ราชสกุล: ณ น่าน
ราชวงศ์: ติ๋นมหาวงศ์
เจ้าบิดา: เจ้ามหาพรหมสุรธาดา
เจ้ามารดา: เจ้าศรีโสภา
รองอำมาตย์ตรี เจ้าราชบุตร (หมอกฟ้า ณ น่าน) เจ้าราชบุตรนครน่าน มีนามเดิมว่า เจ้าหมอกฟ้า ณ น่าน เป็นราชโอรสองค์ที่ 8 ในเจ้ามหาพรหมสุรธาดา เจ้าผู้ครองนครน่าน องค์ที่ 64 (องค์สุดท้าย)กับ แม่เจ้าศรีโสภา อัครชายา (ชายาที่ 1)
ประวัติ

เจ้าราชบุตร (หมอกฟ้า ณ น่าน) เจ้าราชบุตรนครน่าน มีนามเดิมว่า เจ้าหมอกฟ้า ประสูติเมื่อวันพุธ เดือน 9 เหนือ พ.ศ. 2423 ณ บ้านหัวข่วง ตำบลในเวียง อำเภอเมืองน่าน จังหวัดน่าน เป็นราชโอรสในเจ้ามหาพรหมสุรธาดาฯ เจ้าผู้ครองนครน่าน องค์ที่ 64 ประสูติแต่แม่เจ้าศรีโสภาอัครชายา มีเจ้าพี่เจ้าน้องร่วมเจ้ามารดา 7 องค์ ต่อมาเมื่อมีอายุได้ 15 ปี เจ้าบิดาได้มอบให้เป็นศิษย์แห่งพระภิกษุอินต๊ะสอน เจ้าอาวาสวัดหัวเวียงใต้ เพื่อให้ศึกษาข้อปฏิบัติทางพระพุทธศาสนา และได้บรรพชาเป็นสามเณรอยู่ที่วัดหัวเวียงใต้ ถึงปี พ.ศ. 2440 จึงได้ลาสิกขาบทเพื่อออกช่วยราชการฉลองเจ้าบิดา ต่อมาเมื่ออายุได้ 25 ปี จึงได้วิวาหมงคลเสกสมรสกับเจ้านางบุญโสม เมืองไชย ซึ่งเป็นธิดาของเจ้าบุญทะวงศ์ และแม่เจ้าบุญนำ เมืองไชย
โอรส/ธิดา

เจ้าราชบุตร (หมอกฟ้า ณ น่าน) เจ้าราชบุตร เมืองนครน่าน มีโอรสธิดากับเจ้าบุญโสม รวม 7 ท่าน เป็นโอรส 2 ท่าน ธิดา 5 ท่าน มีรายนาม ดังนี้
เจ้าบัวมัน ณ น่าน
เจ้าจุมปี ณ น่าน
เจ้าโคมทอง ณ น่าน เสกสมรสกับเจ้าประดิษฐ์ ณ น่าน (โอรส เจ้าน้อยพรมกับเจ้าดาวเรือง ณ.น่าน) อดีตสมาชิกสภาผู้แทนราษฎรจังหวัดน่าน และอดีตนายกเทศมนตรีเมืองน่าน มีธิดา 2 ท่าน ดังนี้
เจ้าสมปรารถนา ณ น่าน ผู้ดูแลคุ้มเจ้าราชบุตร
เจ้าวาสนา ณ น่าน
ถึงแก่อสัญกรรม

เจ้าราชบุตร (หมอกฟ้า ณ น่าน) เจ้าราชบุตร เมืองนครน่าน ถึงแก่อสัญกรรมเมื่อวันที่ 1 มีนาคม พ.ศ. 2501 สิริรวมอายุได้ 78 ปี
พระยศ

เจ้าราชบุตร (หมอกฟ้า ณ น่าน) เจ้าราชบุตรนครเมืองน่าน ได้รับพระราชทานยศและบรรดาศักดิ์ ต่างๆ ดังนี้
22 มีนาคม พ.ศ. 2456 - รองอำมาตย์โท
1 มกราคม พ.ศ. 2458 - เจ้าประพันธพงษ์ เมืองนครน่าน
พ.ศ. 2468 - เจ้าราชบุตร เมืองนครน่าน
กรณียกิจ

กรณียกิจ ด้านต่างๆ
เมื่อเจ้าราชบุตรยังดำรงอิสริยยศเป็นเจ้าน้อยหมอกฟ้า ณ น่าน ในปี พ.ศ. 2445 ได้เกิดเหตุจราจลขึ้นในเมืองนครแพร่ ทางราชการจัดให้เป็นหัวหน้ากองตรวจรักษาชายเขตแดนเมืองนครน่าน ต่อมาในปี พ.ศ. 2446 ได้รับราชการเป็นรองเสนาวังจังหวัดน่าน กระทั่งในปี พ.ศ. 2454 ถึงปี พ.ศ. 2459 เจ้าราชบุตร ได้เป็นหัวหน้าควบคุมคนหาบคานและสัตว์พาหนะไปรับเงินของรัฐบาลที่คลังจังหวัดเชียงใหม่ จังหวัดลำปาง และจังหวัดแพร่ มาไว้ที่คลังจังหวัดน่าน
เมื่อปี พ.ศ. 2476 อำมาตย์โท เจ้าราชวงศ์ (สุทธิสาร ณ น่าน) เจ้าราชวงศ์เมืองนครน่าน กับเจ้าราชบุตร (หมอกฟ้า ณ น่าน) เจ้าราชบุตรเมืองนครน่าน พร้อมด้วยเจ้านายบุตรหลาน และราษฎรชาวเมืองนครน่าน ได้ก่อกู่บรรจุพระอัฐิอุทิศพระกุศลถวายเจ้าผู้ครองนครน่าน 3 พระองค์ ได้แก่ องค์ที่ 1 เจ้าอนันตวรฤทธิเดชฯ เจ้าผู้ครองนครน่าน องค์ที่ 62 (พระอัยกา) องค์ที่ 2 พระเจ้าสุริยพงษ์ผริตเดชฯ พระเจ้าผู้ครองนครน่าน องค์ที่ 63 (พระปิตุลา) องค์ที่ 3 เจ้ามหาพรหมสุรธาดาฯ เจ้าผู้ครองนครน่าน องค์ที่ 64 (พระบิดา) เมื่อวันที่ 20 มกราคม พ.ศ. 2476 ณ ทิศตะวันออก วัดพระธาตุช้างค้ำวรวิหาร
ด้านถวายความจงรักภักดี
ในปี พ.ศ. 2469 ได้ไปรับเสด็จพระบาทสมเด็จพระปกเกล้าเจ้าอยู่หัว รัชกาลที่ 7 ในคราวเสด็จประพาศมณฑลพายัพ ที่เมืองนครเชียงใหม่ ต่อมาเมื่อวันที่ 4 พฤศจิกายน พ.ศ. 2469 ได้รับพระราชทานซองบุหรี่เงิน ป.ป.ร. ทองคำ ชั้น 3
เจ้าราชบุตร (หมอกฟ้า ณ น่าน) เจ้าราชบุตรนครเมืองน่าน ได้เข้าร่วมในพระราชพิธีบรมราชาภิเษก พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 ในฐานะผู้สืบสายตรงในเจ้าผู้ครองนครน่าน เมื่อวันที่ 4 พฤษภาคม พ.ศ. 2493 ณ พระที่นั่งอมรินทรวินิจฉัย พระบรมมหาราชวัง เพื่อถวายความจงรักภักดีต่อพระบรมราชจักรีวงศ์ ซึ่งเป็นธรรมเนียมปฏิบัติของเจ้านายประเทศราชที่สืบกันมา
ด้านบ้านเมือง
เมื่อวันที่ 28 สิงหาคม พ.ศ. 2474 อำมาตย์โท เจ้าราชวงศ์ (สุทธิสาร ณ น่าน) เจ้าราชวงศ์นครน่าน กับรองอำมาตย์ตรี เจ้าราชบุตร(น้อยหมอกฟ้า ณ น่าน) เจ้าราชบุตรนครน่าน ทำหนังสือกราบทูล พระวรวงศ์เธอ พระองค์เจ้าทศศิริวงศ์ สมุหเทศาภิบาลสำเร็จราชการมณฑลพายัพว่า เจ้ามหาพรหมสุรธาดาฯ เจ้าผู้ครองนครน่าน ถึงแก่พิราลัยที่ตึกหอคำ เมืองนครน่าน ด้วยป่วยเป็นไข้ประกอบโรคชรา .....มีข้อความสำคัญตอนหนึ่งว่า "ตึกหอคำซึ่งเป็นที่อยู่ของเจ้าผู้ครองนครนี้ จะได้มอบให้เป็นที่อยู่ของเจ้าผู้ครองนครซึ่งจะได้ทรงพระกรุณาโปรดเกล้าฯ แต่งตั้งในวันข้างหน้าหรือถ้าไม่มีเจ้าผู้ครองนครต่อไป ขอถวายพระบาทสมเด็จพระเจ้าอยู่หัว"
เมื่อปี พ.ศ. 2451 ด้วยได้รับใบบอก เค้าสนามหลวงนครน่านว่า เจ้าน้อยหมอกฟ้า ณ น่าน โอรส นายพันโท เจ้าอุปราช (มหาพรหม ณ น่าน) เจ้าอุปราชนครเมืองน่าน ได้บริจาคทรัพย์ส่วนตัว 300 บาท สร้างสพานข้ามเหมืองที่ถนนสาย ประตูริม 1 สพาน โดยกว้าง 2 วา 3 ศอก ยาว 4 วา เป็นการแล้วเสร็จได้เปิดให้มหาชนสัญจรไป มาแล้ว แลขอพระราชทานถวายพระราชกุศล
 กระทรวงมหาดไทยได้นำความกราบบังคมทูลพระกรุณาทราบฝ่าลอองธุลีพระบาท มีพระบรมราชโองการดำรัสเหนือเกล้าเหนือกระหม่อม ทรงอนุโมทนาในส่วนกุศล สาธารณประโยชน์นี้ด้วยแล้ว
แจ้งความมา ณ วันที่ ๑ กรกฎาคม รัตนโกสินทร์ศก ๑๒๗
เครื่องราชอิสริยาภรณ์

พ.ศ. 2446 - เหรียญรัชดาภิเศก
พ.ศ. 2456 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2469 -  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2474 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า) สืบสกุลเจ้ามหาพรหมสุรธาดา (มหาพรหม ณ น่าน) เจ้าผู้ครองนครน่าน องค์ที่ 64 (ท.จ.ว.)
พ.ศ. 2480 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
แหล่งข้อมูลอื่น

หนังสืออนุสรณ์งานพระราชทานเพลิงศพเจ้าราชบุตรหมอกฟ้า ณ น่าน
| ก่อนหน้า |  | เจ้าราชบุตร (หมอกฟ้า ณ น่าน) |  | ถัดไป |
| --- | --- | --- | --- | --- |
| เจ้ามหาพรหมสุรธาดา  เจ้าผู้ครองนครน่าน |  | ผู้สืบสกุลเจ้าผู้ครองนครน่าน   (พ.ศ. 2474 — พ.ศ. 2501) |  | เจ้าโคมทอง ณ น่าน  |
วอตช์ด็อกส์

| วอตช์ด็อกส์ |
| --- | --- |

ผู้พัฒนา: Ubisoft Montreal
ผู้จัดจำหน่าย: ยูบิซอฟต์
กำกับ: Jonathan Morin
อำนวยการผลิต: Dominic Guay
ออกแบบ: Danny Bélanger
โปรแกรมเมอร์: Patrice Zink
เขียนบท: Kevin Shortt
แต่งเพลง: Brian Reitzell
ชุด: วอตช์ด็อกส์
เครื่องเล่น: ไมโครซอฟท์ วินโดวส์ เพลย์สเตชัน 3 เพลย์สเตชัน 4 เอกซ์บอกซ์ 360 เอกซ์บอกซ์วัน วียู สตาเดีย
วางจำหน่าย:  27 พฤษภาคม 2014 วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วันทั่วโลก: 27 พฤษภาคม 2014วียูNA: 18 พฤศจิกายน 2014 AU: 20 พฤศจิกายน 2014 EU: 21 พฤศจิกายน 2014สตาเดียทั่วโลก: 9 ธันวาคม 2020 
แนว: แอ็กชันผจญภัย
รูปแบบ: ผู้เล่นเดี่ยว, หลายผู้เล่น
วอตช์ด็อกส์ (อังกฤษ: Watch Dogs; หรือเขียนเป็น WATCH_DOGS) เป็นเกมแอ็กชันผจญภัย ผลิตโดย Ubisoft Montreal และจัดจำหน่ายโดยยูบิซอฟต์ รองรับไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, เอกซ์บอกซ์วัน และวียู รุ่นที่วางแผนไว้ในการเปิดตัวไตรมาสที่สี่ในปี พ.ศ. 2557 โดยเมืองในตัวเกมนั้นเป็นเมืองชิคาโก รัฐอิลลินอย โดยในรูปแบบวิดีโอเกมผู้เล่นคนเดียว โดยเรารับบทบาทเป็นแฮคเกอร์และความพยายามในการแสวงหาที่จะแก้แค้นหลังการอุบัติเหตุของหลานสาว โดยความอิสระที่ให้ผู้เล่นได้เตร็ดเตร่ไปทั่วเมืองชิคาโกซึ่งนั้นรวมไปถึงชนบท และชุมชมแออัดอีกด้วย
โดยตัวเกมเป็นเกมมุมมองบุคคลที่สามและในการเดินทางสามารถเดินหรือขับรถก็ได้ โดยผู้เล่นเล่นเป็น เอเดน เพียร์ซ ผู้มีความสามารถสูง สวมหมวกสีเทา ซึ่งเป็นแฮคเกอร์ที่สามารถแฮ็คเข้าไปในระบบของ CtOS ระบบศูนย์กลางเมืองซึ่งสามารถจะเชื่อมต่อไปยังเมืองชิคาโกได้ , โดยผู้เล่นสามารถเล่นได้ทั้งสิ่งที่ถูกและผิดกฎหมาย หรือความผิดทางอาญาหรือศาลเตี้ย